તમામ કાયદા-કાનૂનો અસ્તિત્વમાં હોવા છતાં પણ બિહાર અને યુપીમાં હજુ પણ લગ્નબજારમાં પ્રશાસક સેવાઓના અધિકારીઓની મોટી માગ છે. પૈસાદાર વર્ગ તેમની છોકરીઓ માટે આઈએએસ અથવા આઈપીએસ વર મેળવવા માટે કરોડોની રકમ આપવા તૈયાર હોય છે. પરંતુ સમાજમાં લગાતાર ઘટતી સહિષ્ણુતાને કારણે હવે ઘણા કેસોના ઘાતક પરિણામો મળી રહ્યાં છે. હાલના દિવસોમાં આવી છ ઘટનાઓ બની ચૂકી છે. બલિયાના આઈપીએસ અધિકારી સુરેન્દ્રકુમાર દાસે ગત અઠવાડિયે સલ્ફાસની ગોળીઓ ખાઈને આત્મહત્યા કરી લીધી હતી. હવે એ વાત સ્પષ્ટ બની ચૂકી છે કે મનમેળ વગરના લગ્નો આ યુવા અધિકારીને આત્મહત્યા તરફ ધકેલી રહ્યાં છે.